પછી મેં તેને માઈક અને ડેઈટિંગ વિષે વાત કરી. માઈક સાથેનું પ્રિયાનું હળવું મળવું એમને રૂચતું નહોતુ એ ખ્યાલ માઈક ને પણ આવી ગયો હતો તે મેં પ્રિયા પાસેથી જાણ્યું હતું પણ આજે વાંધો માઈક નો નહી ડેઈટિંગનો હતો. મુખ્ય વિષય “ડેઈટિંગ” થઈ ચૂક્યો હતો માઈક નહી. આ નબળી પળોમાં અમારો પરસ્પરનો પ્રેમ છલકાતો હતો. પાંત્રીસ વર્ષો અમે સાથે રહી શકયા ને આ પ્રેમની નબળાઈને કારણે જ. આ જ નબળાઈ હવે દીકરીમાં જોવા મળે છે ત્યારે એને કેમ પોષવી ? એ મુંઝવતો પ્રશ્ન હતો.